Het sijn comen voir meye en scepen van loeven inde banck ald arndt
meys en tielman van scoenenberghe in deen zijde en jan denijs van ned
lijssche in dande Ald die voirscr arndt en tielman deden lesen eene scepen
brieff behoirlijck gevonnist nae tenue van welken de voirscr jan denijc
tot henweert gehouden was inde sume van l rijds ter manissen van
hen te betalen Begheren en versueken inde selve huer brieve gehoude
te wordden en betalinghe vande voirscr janne daff te hebben daer
op de voirscr jan antweerde Seggen hoe wale die voirscr arndt
en tielman den voirscr brieff op hem spreken hadden Soe en ware
nochtan dien brieff hen niet bekint dan tot dier meyninghe
dat hij hen diene soude moeghe in eenre comenscap die sij jeghe
hem van hondert en xxxix scapen gedaen hadde hen lieden te
volghen te meye naestcomen en die de selve jan te vueden houden
soude vande selve arnde en tielmane daff hij bekinde de penighe
gehaven te hebben m dane en hadden sij noch egheen gebreck
want hij hen alle letsell dat yemant daer aen doen mochte
wt aff te doene en alsoe ware sij te vroech op om te yssche
eysschen dede oic verhalen hoe dat corts tijts hier vore tussche
beyde ptijen bijd stad zeke tminacie gedaen wan desen aen
eleven in alsulker maten en vueghe als die geloepe wan
maer want hij jeghe sijn voirscr wedptijt stonde int recht
voe meye en scepen van loeven inde banck ald Soe hoept
hij naed selv bancken recht dat die voirscr sijn wedptije te
vroech op wan en dat hij van dien brieve ongehoude sijn
soude en vande vroentcoste dop gegaen oft alsoude hij
gevanghe blijve dat hem die brieve ovgegeve souden
wordde en de scape tot sijne pfijte moeghe volghe gemud
dat hij nae rechte met lijve en goede te same niet ge
praempt en soude wordde Daer op die voirscr arndt
en tielma seggen dede dat nae inhoudt haer sche
brieve die voirscr jan puer gehoude is indeel gulden
rijds sond enich dicie oft meyninghe te maken van stape
oft andn vorwden oft comescape hoepen daer ome dat hij
sculdich soude sijn hen die te vernuegen Ende ophe des he
gelieft hadde op te doene vander comenscape van scapen
deden sij voert seggen om dongelijck des selfs jans te doen
blijken hoe wale jan voirscr hen lieden c en xxxix scape
vercocht hadde elck paer om xiii stuvs daff hij de